Pontzelaren hilobia

Pontzelaren hilobia () Martín Vázquez de Arce pontzelaren hilobia da, arkosolio bat forma arkitektonikoz. Espainiako Guadalajarako probintziaren Sigüenza herriko Santa María katedralean dago, bertako San Joan eta Santa Katalina kaperan.http://gotikolanak.weebly.com/-el-doncel-siguumlenza.html Espainiako Gotiko berantiarreko eskultura nagusietako bat da.

Gaztelan pontzela aitoren seme gaztea zen, oraindik zaldun armatu gabea (gazteleraz doncel). Euskaraz aitoren seme gazte eta pontzela/puntzela forma dakarte hiztegiak. Molde arkaikoan pontzel forma maskulinotzat eman zuen Larramendik, baina Lhandek maskulino zein femeninotzat ere jo zuen (gazteleraz, doncella erabiltzen da emakumezkoentzat), pertsona birjina adierazteko. Birjintasun literala baino, pertsona gazte noblearen adiera uler daiteke.

 Historia 
Fernando Vázquez de Arce anaia apaizak enkargatu zuen, eta, eskultorea zehatz-mehatz ezagutzen ez den arren, Sebastián de Almonacidi egozten zaio, Guadalajaran zuen tailerrean egingo baitzuen. Hileta-multzo hau 1486. eta 1504. urte artean egin zen; pontzel 1486an hil zen eta 1504an, aitaren testamentuan, katedraleko kaperan jada egina bezala agertzen da. Gómez Moreno, Elena. Mil Joyas del Arte Español, tomo I: Antigüedad y Edad Media. Instituto Gallach. Bartzelona, 1947. 271.or. Azcárate Ristoriren iritziz, bestetik, 1490-1491 urteetan eraiki zen, asko jota 1495era arte luzatuz.Azcárate Ristori, José María de (1974). «El Maestro Sebastián de Toledo y el Doncel de Sigüenza». Wad-al-Hayara: Revista de estudios de Guadalajara (1): 7-34. ISSN 0214-7092.

 Deskribapena 
Hilobia, hiru lehoien gainean jarria, erdi puntuko arkuko horma-hobi baten azpian dago, arkosolio batean alegia, Pontzelaren estatua alabastroan duela. 

Gehien nabarmentzen dena da ez dela irudi etzan lokartua ohikoan bezala, baizik eta etzanda dagoela, hanka bat bestearen gainean duela eta besoa erdian jarrita duela, eskuetan irekita duen liburu bat irakurtzeko jarreran. Erdi Aroko ohiko ikonografiak elizako pertsonaientzat gordetzen zituen liburuak, eta, beraz, kasu honetan erabiltzea berrikuntzatzat har daiteke. Pontzela ariketa militar batean atseden hartzen ari den bitartean dagoela ere ematen du, hankak armadurak babestuta, modu lasaiez gurutzatuta. 

Irudiak bularrean Done Jakueren gurutzea du, gorriz margotuta; alabastroaren zuriaren gainean nabarmentzen da. Gerrian ezpata baten heldulekua eta sastakai txiki bat ikusten dira. Estatuaren oinetan, konposizioa ixten, haur penatu bat eta animalia bat agertzen dira. Obra guztia polikromatuta dago.https://catedralsiguenza.es/la-catedral/capilla-del-doncel/

 Iruditegia 

 Oharrak 


 Erreferentziak 

 Kanpo estekak 

Kategoria:Sigüenza
Kategoria:Espainiako eskulturak
Kategoria:XV. mendeko eskulturak
Kategoria:Hilobi monumentuak
Kategoria:Eskultura gotikoa
Kategoria:Arkosolioak
Kategoria:Pertsona jakinen hilobiak